Arctic Monkeys

**Arctic Monkeys** é unha banda británica de indie rock e post-punk formada en 2002 nos suburbios de Sheffield, Inglaterra. A banda é xeralmente considerada parte da escena indie rock así como as bandas contemporáneas The Libertines, The Futureheads e Franz Ferdinand. Chegaron ao éxito a través do intercambio de arquivos.

## Historia 
Logo de conseguir as súas guitarras no Nadal de 2001, os veciños Alex Turner e Jamie Cook montaron unha banda cos seus amigos da escola, Andy Nicholson, que tocaba o baixo, e Matt Helders, a quen tocou ser o batería.

Baixo o nome *Bang Bang*, tocaban temas de bandas como Led Zeppelin e cantaban con acento estadounidense. Logo Alex asumiu a tarefa de escribir cancións (en verdade xa tiña algunhas), e mudaron o nome da banda como *Arctic Monkeys*.

Logo dalgúns primeiros concertos, en 2003, comezaron a gravar CDs demos e distribuílos para o público. Como a oferta era limitada, os fans copiaron as cancións e compartíannas por Internet. Ata foi creado un perfil da banda no sitio *MySpace*, todo sen que os propios membros fosen conscientes. Grazas a esa divulgación viral pola rede, non só os amigos senón centos de persoas cantaban todas as letras nos concertos.

En 2004, a súa popularidade chamou a atención da BBC Radio 1 e da prensa británica. Mark Bull, un fotógrafo afeccionado local filmou unha presentación en vivo e fixo o videoclip de "Fake Tales Of San Francisco", lanzándoo no seu sitio, xuntamente coa recompilación *Beneath The Boardwalk*.

En maio de 2005 a banda lanzou o seu primeiro EP, *Five Minutes with Arctic Monkeys*, con só 1.500 copias en CD e 2.000 en Vinilo de 7", mais tamén dispoñíbel en *iTunes Music Store*. En xuño asinaron un contrato con Domino Records e despois, tocaron no Carling Stage, palco dos festivais de Reading e Leeds reservado para bandas menos coñecidas.

En outubro, o primeiro lanzamento da Domino Records, *I Bet You Look Good on the Dancefloor*, foi directo para o primeiro lugar nas vendas de discos do Reino Unido. No mesmo mes, fixeran a súa primeira portada na revista *New Musical Express*.

O segundo compacto, *When The Sun Goes Down*, saíu o 6 de xaneiro de 2006, alcanzando novamente o top das vendas.

Mesmo coas decargas en Internet e o intenso intercambio de arquivos, o álbum de estrea ''Whatever People Say I Am, That's What I'm Not*, lanzado en 2006, alcanzou cifras récords de venda. As 120.000 copias no Reino Unido só no primeiro día pasaban a suma de todos os outros álbums do "top 20" do país nesa data, e a primeira semana foi pechada como 363.735 copias.

Sen deixar baixar a fama, en abril de 2006 lanzaron un EP con cinco temas, *Who the Fuck Are Arctic Monkeys''?. A pesar das altas vendas, a linguaxe sucia das cancións tivo como consecuencia as baixas reproducións na radio, o que non incomodou á banda. Logo do lanzamento do EP, a banda presentou un novo baixo, Nick O'Malley. Inicialmente, Nick só substituiría a Andy Nicholson na tourné polos Estados Unidos, mais despois anunciose que deixara a banda definitivamente.

En agosto, lanzaron "Leave Before The Lights Come On", o seu primeiro disco en non alcanzar o primeiro lugar de vendas. Pouco despois, o álbum ''Whatever People Say I Am, That's What I'm Not* gañou o *Mercury Prize*, deixando atrás álbums como *The Eraser* de Thom Yorke, *The Back Room* dos Editors e *Black Holes and Revelations* dos Muse.

En abril de 2007 lanzaron *Favourite Worst Nightmare'' con tal expectativa que foron feitas 400 mil copias na Gran Bretaña.

O 24 de agosto de 2014 a banda anunciou unha paréntese na súa actividade tras a súa última xira.

## Membros 
### Formación actual 
* Alex Turner - guitarra e voz
* Jamie Cook - guitarra
* Nick O'Malley - baixo
* Matt Helders - batería e coros

### Ex-integrantes 
* Andy Nicholson

## Discografía 
### Álbums 
### EPs 
### Sinxelos 
### Recompilatorios 
* *Beneath The Boardwalk*

## Filmografía 
* *Scummy Man*, unha curtametraxe baseada na canción "When The Sun Goes Down"

### Videoclips 
* "Fake Tales of San Francisco"
* "I Bet You Look Good On The Dancefloor"
* "When The Sun Goes Down"
* "The View from the Afternoon"
* "Leave Before The Lights Come On"
* "Brianstorm"
* "Fluorescent Adolescent"
* "Teddy Picker"
* "Crying Lightning"
* "Cornerstone"
* "My Propeller"
* "Brick by Brick"
* "Don't Sit Down 'Cause I've Moved Your Chair"
* "The Hellcat Spangled Shalalala"
* "Suck It and See"
* "Evil Twin"
* "Black Treacle"
* "You and I"
* "R U Mine?"
* "Do I Wanna Know?"
* "Why'd You Only Call Me When You're High?"

## Notas 
## Véxase tamén 
### Ligazóns externas 
* Sitio oficial da banda